OzLabs/hebrew-wiki-articles huggingface dataset:
כוכב יעקב

כוכב יעקב היא התנחלות ויישוב קהילתי דתי באזור הרי בנימין בין העיירה א-ראם לבית אל, סמוך לעיירה אל-בירה, השייכת למועצה אזורית מטה בנימין. היישוב שוכן בגובה 810 מטר מעל פני הים ומרוחק 15 ק"מ מירושלים.

==היסטוריה==
היישוב הוקם בכ' באב ה'תשמ"ד (אוגוסט 1984) בשם "אביר יעקב", על ידי כעשר משפחות מעדות המזרח שרובן ניסו להתקבל קודם להתנחלויות אחרות ונדחו. היישוב נקרא על שמו של הרב יעקב אבוחצירא, מגדולי רבני מרוקו, אשר היה ידוע בתואר אביר יעקב, ולווה בידי תנועת אמנה.

בשנת תשמ"ז (1987) הגיע הרב ציון ויצמן ליישוב. הרב ויצמן היה פעיל רבות בקליטת משפחות חדשות, וכדי להקל את קליטתן עסק בעצמו בשיפוץ קרוואנים למגורים. הוא הקים בה גרעין חדש של יוצאי מכון מאיר ושכונת נווה יעקב. הרב ויצמן שימש כרב היישוב עד לפטירתו בשנת 2005.

במאי 2000 הוקם יישוב חרדי בצמוד ליישוב בשם תל ציון, שבאופן רשמי היה חלק מכוכב יעקב, עד להחלטת ממשלה בפברואר 2023 להפריד בין השניים ולתת לתל ציון מעמד עצמאי<ref>[https://www.gov.il/he/departments/policies/dec107-2023]</ref>.
כוכב יעקב (מימין) ותל ציון (משמאל), נובמבר 2007
שלט בכניסה ליישוב
בתים בכוכב יעקב

== חינוך ==
מערכת החינוך בכוכב יעקב כוללת מעון יום, גני ילדים, צהרון, בית ספר יסודי תורני לבנים (א'–ו') בית הספר קרוי "אור לציון" על שם רב היישוב הראשון הרב ציון ויצמן, בית ספר יסודי לבנות (א'–ח') הקרוי 'אורות אדית' (על שם אדית רואה שנהרגה בתאונת דרכים), אולפנה תורנית בראשות תהילה ביטי – אולפנת צביה כוכב יעקב.

ישיבת הסדר בראשות הרב שאול דוד בוצ'קו – ישיבת היכל אליהו.

== בסיס קליטה יישובי ==
נפתח בשנת ה'תשנ"ט. הוא קולט משפחות עולים מארצות כמו צרפת, ברזיל, ארגנטינה, מקסיקו ואיראן, ומסייע למשפחות בשנה הראשונה לעלייתן, כולל אולפן עברית וסיוע במציאת מקום מגורים ותעסוקה.

==שכונות==
* גבעת היקב: השכונה הוקמה בספטמבר 2012 עבור מפוני מגרון. בעקבות פסיקת בג"ץ לפיה יש לפנות את מאחז מגרון הוסכם בין ממשלת ישראל לבין תושבי מגרון על העברתם ליישוב סמוך. בעקבות זאת, באפריל 2012 הוחל בבניית אתר מגורים זמני למפונים סמוך ליקב פסגות. בניית גבעת היקב הושלמה בספטמבר, ותושבי מגרון עברו אליה לאחר פינויים.
*שכונת ישי: הוקמה ע"ש ישי רוזלס שנהרג מפגיעת מרגמה בתרגיל בצאלים בינואר 2017. השכונה בנויה מקרוואנים.
התרחבות היישוב: ביישוב פועל גרעין כוכב יעקב של תנועת נחלה, בשם נוה בניה. כפעולה ממשית ראשונה הגרעין בונה שביל הליכה המחבר בין היישוב ליישוב פסגות הסמוך.

==קישורים חיצוניים==

* 
* 
* 

==הערות שוליים==

*
קטגוריה:ישראל: יישובים קהילתיים
קטגוריה:יישובים דתיים ביהודה ושומרון
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1984
מאמץ גזירה

גוף מוצק העמוס לגזירה. חתך הגזירה הוא הקטע AB.]]
גוף מוצק העמוס לגזירה.
[[מעוות הגזירה, בתרשים תלת־ממדי.]]
מרותכות נמשכות בכוח F.]]
תמונת [[דרך באנגליה, שנהרסה כתוצאה מגזירה.]]
מאמץ גזירה הוא סוג ספציפי של מאמץ (הנדסה).

גוף מוצק נתון למאמץ גזירה כאשר פועלים עליו שני כוחות אשר כיוונם מקביל/משיק לפני השטח של החומר. הכוחות צריכים לפעול בכיוונים מנוגדים, בשונה ממאמץ מתיחה ומאמץ לחיצה אשר מורכבים מכוחות הפועלים בניצב לפני השטח.

==מעוות זוויתי==
הגוף הנגזר עובר מעוות זוויתי כמוראה בתרשים. זווית המעוות קטנה לכן הזווית שווה, בקירוב טוב, לטנגנס הזווית.
:<math>\delta \approx \tan \delta =\frac{S}{a}</math>

מאמץ הגזירה בתחום הליניאריות של החומר מוגדר על ידי המכפלה:
:<math>\ \tau = G \delta</math>
*<math>\ G</math> – מודול הגזירה
*<math>\delta</math> – מעוות יחסי, מעוות זוויתי
*<math>\tau</math> – מאמץ הגזירה

==מאמץ גזירה==
:<math>\ \tau=\frac{F}{A}</math>

*<math>\ F</math> – כוח הגזירה 
*<math>\ A</math> – שטח הגזירה 
*<math>\ \tau</math> – מאמץ הגזירה

המאמץ המותר לגזירה נלקח כחלק מהמאמץ המותר למתיחה. מבחן המאמץ למתיחה הוא מבחן סטנדרטי.
* לחומר פריך: <math>\ \tau = 0.8 \sigma</math>
* לחומר פלסטי: <math>\ \tau = 0.6 \sigma</math>

== מודול הגזירה ==
ערך מורחב: מודול הגזירה

הקשר בין מודול האלסטיות (במתיחה) לבין מודול הגזירה נתון על ידי הביטוי: <br> 
:<math>\ G=\frac{E}{2(1+\nu)}</math>

*<math>\ G</math> – מודול הגזירה 
*<math>\ \nu</math> – מקדם פואסון 

הערה: הערכים של מודול האלסטיות, מודול הגזירה, המעוות וערכי המאמץ בדיאגרמת מאמץ – מעוות הם ערכים התלויים ומושפעים מהטמפרטורה של החומר. מבחן המתיחה נערך בטמפרטורת סביבה מוגדרת ומבוקרת.

== לקריאה נוספת ==
<div style="text-align: left; direction: ltr; margin-left: 1em;">
*Timoshenko S., Strength of Materials, 3rd edition, Krieger Publishing Company, 1976, 
*Shames I.H., Cozzarelli F.A., Elastic and inelastic stress analysis, Prentice-Hall, 1991, 
*McGraw-Hill Encyclopedia of Engineering, Sybil P. Parker Editor in Chieh. McGraw-Hill Book Company 1983, 
</div>

== קישורים חיצוניים ==
* [https://web.archive.org/web/20060623022431/http://www.reference.com/browse/wiki/Shear_stress מאמץ גזירה], באנגלית
* [http://www.efunda.com/formulae/solid_mechanics/mat_mechanics/elastic_constants_G_K.cfm מודול הגזירה], באנגלית
*[https://web.archive.org/web/20060515005218/http://www.jwave.vt.edu/crcd/farkas/lectures/mechprop/tsld001.htm תכונות מכניות], באנגלית
* 
* 

קטגוריה:סטטיקה
קטגוריה:הנדסה אזרחית
קטגוריה:הנדסת מכונות
עמרי שרון

עמרי שרון (נולד ב-19 באוגוסט 1964) הוא פוליטיקאי ישראלי וחבר הכנסת לשעבר בכנסת ה-16 מטעם הליכוד ובהמשך מטעם קדימה, עד להתפטרותו בתחילת ינואר 2006.

==ביוגרפיה==
עמרי שרון נולד בשנת 1964, בן ללילי ולאריאל שרון - אלוף בצה"ל ולימים ראש ממשלת ישראל, ואחיו של גלעד שרון.

בשנת 1982, בתחילת מלחמת לבנון הראשונה, אותה הוביל אביו כשר הביטחון, התגייס לצה"ל והתנדב לצנחנים. נכשל בגיבוש ליחידת שלדג אך לאחר טירונות בפלנ"ט צנחנים המשיך את מסלול הלוחם ביחידת שלדג. בעקבות פציעתו בתאונת דרכים הועבר לתפקיד תומך לחימה ביחידה, השלים קורס קצינים ושירת בה כקצין אמצעי לחימה. ביחידה זו שירת גם במילואים, והגיע לדרגת סגן-אלוף.

היה מנכ"ל ארגון מגדלי הבקר עד יוני 2020.

שרון הוא אב לארבעה. מתגורר בחוות השיקמים.

===פעילותו הפוליטית===
בין יולי 1999 לפברואר 2000, שימש כמנהל מטה הבחירות של אביו לראשות תנועת הליכוד.

ב-2003 נבחר לכנסת ה-16 מטעם הליכוד. הוא כיהן כחבר בוועדות הכנסת השונות: ועדת הכנסת, ועדת החוץ והביטחון והוועדה המשותפת לתקציב הביטחון.

עומרי שרון היה ידוע כפעיל נמרץ ובולט בכנסת למען נושא איכות הסביבה, ושימש כיושב-ראש השדולה למען איכות הסביבה בכנסת. היותו ראש השדולה למען איכות הסביבה גרמה לו להתנגד להעתקת יישובי גוש קטיף לחולות ניצנים במסגרת תוכנית ההתנתקות, אך לבסוף תמך באביו ובחוק הפינוי והבנייה בחולות ניצנים.

שרון נחשב לאחד מיועציו הקרובים והמשפיעים של אביו, ראש ממשלת ישראל ה-11, אריאל שרון. עם הקמתה של מפלגת קדימה על ידי אביו, בסוף נובמבר 2005, פרש גם הוא מהליכוד והצטרף למפלגה החדשה.

ב-28 באוגוסט 2005 הוגש נגדו כתב אישום באשמת רישום כוזב במסמכי תאגיד, עדות שקר והפרת חוק מימון מפלגות. האשמות אלו מתייחסות לתקופה שבה כיהן כמנהל מסע הבחירות של אביו בליכוד. ב-15 בנובמבר 2005 הודה והורשע במסגרת עסקת טיעון.

ב-3 בינואר 2006 התפטר מחברותו בכנסת. ב-14 בפברואר באותה שנה נגזרו עליו תשעה חודשי מאסר בפועל, תשעה חודשי מאסר על תנאי וקנס בסך של 300 אלף ש"ח. שרון ערער על גזר דינו, טען כי בית-המשפט החמיר במקרה שלו מעבר לסביר וטען לאפליה חמורה. ביוני 2007 החליט בית המשפט המחוזי בתל אביב להפחית את עונשו לשבעה חודשי מאסר בפועל. שרון ערער לבית המשפט העליון, אך זה דחה את ערעורו. שרון החל לרצות את מאסרו ב-27 בפברואר 2008, ב"כלא מעשיהו". ב-25 ביוני השתחרר מהכלא, והוגדר כ"אסיר ברישיון", הוא נדרש להתייצב אחת לכמה ימים בתחנת משטרה במשך מספר חודשים, ולהצהיר על נוכחותו.

==קישורים חיצוניים==
* 
* 
* 

==הערות שוליים==

קטגוריה:אישי ציבור ישראלים שהוטל עליהם מאסר
קטגוריה:פוליטיקאים ישראלים שהורשעו בדין
קטגוריה:ישראלים שהורשעו ברישום כוזב במסמכי תאגיד
קטגוריה:אריאל שרון
קטגוריה:חברי הכנסת מטעם הליכוד
קטגוריה:חברי הכנסת מטעם קדימה
קטגוריה:פעילי איכות הסביבה ישראלים
קטגוריה:תוכנית ההתנתקות: אישים
קטגוריה:חברי הכנסת השש עשרה
קטגוריה:ילדי ראשי ממשלת ישראל
קטגוריה:אנשי ציבור ישראלים שניצלו את זכות השתיקה
קטגוריה:סגני-אלופים בצה"ל
קטגוריה:ישראלים שנולדו ב-1964
אתלט השנה באירופה

מו פארח, האתלט היחידי שזכה 3 פעמים בתואר
תואר אתלט השנה באירופה (באנגלית: European Athlete of the Year Trophy) מוענק מדי שנה מאז 1993 לאתלטית ולאתלט הטובים ביותר באירופה.

מו פארח () הוא האתלט היחידי מבין הנשים והגברים שזכה 3 פעמים בתואר. 

== רשימת הזוכות והזוכים ==
{| border="1" cellpadding="4" cellspacing="0" style="border:1px solid #aaa; border-collapse:collapse"
|- bgcolor="#cccccc"
!שנה || אתלטית || מדינה || אתלט || מדינה
|-
|1993 || סאלי גנל || || לינפורד כריסטי || 
|- bgcolor="#EFEFEF"
|1994 || אירינה פריבלובה || || קולין ג'קסון || 
|-
|1995 || סוניה אוסליבאן || || ג'ונתן אדוארדס || 
|- bgcolor="#EFEFEF"
|1996 || סווטלנה מסטרקובה || || יאן ז'לז'ני || 
|-
|1997 || אסטריד קומברנס || || וילסון קיפקטר || 
|- bgcolor="#EFEFEF"
|1998 || כריסטין ארון || || ג'ונתן אדוארדס || 
|-
|1999 || גבריאלה סזאבו || || תומאס דבוראק || 
|- bgcolor="#EFEFEF"
|2000 || טרינה האטסטאד || || יאן ז'לז'ני || 
|-
|2001 || סטפני גראף || || אנדרה בוצ'ר || 
|- bgcolor="#EFEFEF"
|2002 || סוריה איהאן || || דווין צ'יימברס || 
|-
|2003 || קרולינה קלופט || || כריסטיאן אולסון || 
|- bgcolor="#EFEFEF"
|2004 || קלי הולמס || || כריסטיאן אולסון || 
|-
|2005 || ילנה איסינבייבה || || וירגיליוס אלקנה || 
|- bgcolor="#EFEFEF"
|2006 || קרולינה קלופט || || פרנסיס אובקוולו || 
|-
|2007 || בלנקה ולאשיץ' || || טרו פיטקמקי || 
|- bgcolor="#EFEFEF"
|2008 || ילנה איסינבייבה || || אנדריאס תורקילדסן || 
|-
|2009 || מרטה דומינגז || || פיליפס אידווו || 
|- bgcolor="#EFEFEF"
|2010 || בלנקה ולאשיץ' || || כריסטוף למטר || 
|-
| 2011 || מריה סבינובה || || מו פארח || 
|- bgcolor="#EFEFEF"
| 2012 || ג'סיקה אניס || || מו פארח || 
|-
| 2013 || זוזאנה היינובה || || בודן בונדרנקו || 
|- bgcolor="#EFEFEF"
| 2014 || דפנה סחיפרס || || רנו לאבילני || 
|-
| 2015 || דפנה סחיפרס || || גרג רתרפורד || 
|- bgcolor="#EFEFEF"
| 2016 || רות בייטייה || || מו פארח || 
|-
| 2017 || קטרינה סטפנידי || || יוהנס פטר || 
|- bgcolor="#EFEFEF"
| 2018 || דינה אשר-סמית' || || קווין מאייר || 
|-
| 2019 || מריה לאסיצקנה |אתלטים נייטרלים מורשים || קרסטן ורהולם || 
|- bgcolor="#EFEFEF"
| 2021 || סיפאן חסן || || קרסטן ורהולם || 
|-
|2022 || פמקה בול || || יקוב אינגבריגטסן ארמנד דופלנטיס || 
|- bgcolor="#EFEFEF"
| 2023 || פמקה בול || || יקוב אינגבריגטסן || 
|}

קטגוריה:אתלטיקה
קטגוריה:פרסי ספורט
חילוף יונים

חילוף יונים מוגדר כהחלפה של יונים בין שני אלקטרוליטים. אולם, המילים חילוף יונים נפוצות יותר בתיאור של מספר תהליכים כגון טיהור שפכים, הפרדה, ונטרול זיהום של תמיסות מימיות או תמיסות שמכילות יונים אחרים כאשר נעשה שימוש במחליף יונים מוצק. בתהליכי חילוף יונים, היונים מוחלפים בין תמיסה ומחליף יונים, מוצק לא-נוזלי או ג'ל. מחליפי יונים נפוצים הם שרף, זאוליט, מונטמורילוניט, חרסית והומוס.

מחליפי יונים הם מחליפי קטיונים עבור קטיונים הטעונים במטען חשמלי חיובי או מחליפי אניונים עבור אניונים הטעונים במטען חשמלי שלילי. ישנם גם מחליפים אמפוטריים שיכולים להחליף אניונים וקטיונים במקביל. אולם, החילוף המקביל של קטיונים ואניונים מבוצע באופן יעיל יותר במגיבים שהם מחליפים יוניים הנקראים מצע מעורב. המצע המעורב מכיל תערובת של מחליפי שרפים אניוניים וקטיוניים.

תהליך חילוף היונים הוא תהליך הפיך, וניתן לטעון או להעמיס על המחליף את היון המבוקש באמצעות שטיפה בכמות גדולה של היונים הללו.

שיטת חילוף היונים משמשת באופן נרחב בטיהור מים ביתי ותעשייתי על מנת להפיק מים רכים. דבר זה מושג באמצעות חילוף קטיוני סידן (Ca<sup>+2</sup>) ומגנזיום (Mg<sup>+2</sup>) כנגד נתרן (&lrm;Na<sup>+</sup>&lrm;) או מימן (&lrm;H<sup>+</sup>&lrm;).

אולם, התחום שבו חילוף היונים הוא היעיל ביותר מבחינה כלכלית הוא הפרדות יוניות שבהן צריך להפריד תוצר בדרגת טוהר גבוהה, או שיש צורך לחלץ יון המצוי בריכוז נמוך מאוד וכדומה. דוגמה טיפוסית ליישום של התהליך היא הכנת מים טהורים לתעשיות מימיות וגרעיניות.

כרומטוגרפיית חילוף יונים היא שיטה כרומטוגרפיית נפוצה מאוד באנליזות כימיות ובהפרדה של יונים. לדוגמה, בביוכימיה משתמשים בה באופן נרחב כדי להפריד מולקולות טעונות כגון חלבונים.

כמו כן, עושים שימוש נרחב בחילוף יונים גם במזון ובמשקאות חריפים, הידרומטלורגיה, גימור מתכות, תעשיות כימיות ופטרוכימיות, תרופות, סוכר וממתיקים שונים, אדמה ומי תהום, תחום הגרעין, מים תעשייתיים ומרוככים, מוליכים למחצה, כוח, ומגוון רחב של תעשיות אחרות.

דוגמה נוספת היא מחזור "אנטי-פריז" (נוזל מונע קיפאון שבדרך כלל מכיל די אתילן גליקול), שבו מעבירים את הנוזל דרך חומר מחליף יונים ומרחיקים מתכות ומלחים לא רצויים.

==ראו גם==
* ריכוך מים

==קישורים חיצוניים==

* 
* 

קטגוריה:כימיה אנליטית
קטגוריה:תגובות כימיות
קטגוריה:שיטות חלבונים
קטגוריה:כימיה כללית
השירות למען זיכרון השואה באוסטריה

השירות "למען זיכרון השואה" באוסטריה הוא מסלול שירות לאומי, אלטרנטיבי לשירות החובה הצבאי האוסטרי.

משתתפי המסלול משרתים במוסדות להנצחת השואה החשובים ביותר. התוכנית הנקראת בשם "גֶדנקדינסט" ("שירות זיכרון") הוקמה על ידי ד"ר אנדראס מייזלינגר, מדען למדעי החברה מהעיר אינסברוק שבטירול, אוסטריה.

הוא אימץ את הרעיון מניסיון של גרמנים – "פעולה למען הפיוס". מייזלינגר עצמו עבד כמתנדב במוזיאון של אושוויץ-בירקנאו, ושם נולד רעיון התוכנית "גדנקדינסט" – שירות למען זיכרון והנצחה.

בשנת 1991 הושלמה החקיקה הדרושה על ידי ממשלת אוסטריה, ומייזלינגר התחיל להקים פרויקט אשר לאחר מכן נודע בשם "תוכנית גדנקדינסט", גוף עצמאי, אך ממומן ברובו על ידי ממשלת אוסטריה.
מטרת התוכנית להנצחה וזיכרון היא להכיר בחלקה של אוסטריה באחריות קולקטיבית לשואה, ואחריותו של כל אחד מאיתנו להבטיח שזה "לעולם לא יקרה שוב" (ציטוט מתוך נאומו של קנצלר אוסטריה לשעבר פרנץ ורניצקי, ירושלים יוני 1993).

תוכנית הזיכרון האוסטרית – "גדנקדינסט" היא מיוחדת במינה, תוכנית בינלאומית אשר מסיעת למוזיאונים וארכיונים העוסקים בשואה.
מאז שנת 1992 עברו את התוכנית כ־150 מתנדבים, בעיקר בשנות העשרים לחייהם, אשר עבדו על חקר תולדות השואה והנצחתם, במקום שירות צבאי רגיל.

Gedenkdienst האוסטרי זוכר את זוועות הנאציונל-סוציאליזם ומנציח את קורבנות השואה. מתנדבי Gedenkdienst האוסטרים עובדים באנדרטאות שואה, במוזיאונים ובמכוני מחקר, כמו "מרכז סיימון ויזנטל" בלוס אנג'לס, המוזיאון היהודי בברלין, המרכז האירופי לזכויות רומה בבודפשט או יד ושם בירושלים. העבודה באתרי הפריסה הרבים מורכבת בעיקר מיצירת וארגון סיורים ואירועים, עבודה בארכיונים, הרצאות באוניברסיטאות ובבתי ספר וכן מדיונים עם עדים עכשוויים ותיעודם על מנת שלא לשכוח את חוויותיהם. במשך כמה שנים נשלחים מתנדבי Gedenkdienst האוסטרים גם לאתרי פריסה בארצות מקלט לשעבר של קבוצות הקורבנות בתקופת הלאום סוציאליזם, כמו קאזה סטפן צווייג בברזיליה, המרכז ללימודי יהדות בשנחאי וכן מוזיאון השואה של מלבורן באוסטרליה. במהלך העשורים האחרונים, מאות צעירים מתנדבי Gedenkdienst עסקו בהיסטוריה של השואה ב 22 מדינות שונות והם תרמו תרומה רבה להערכה מחדש ההיסטורית כמו גם להבנת הקורבנות והמיעוטים.<ref></ref>

ההתאחדות האוסטרית לשירות לאומי מחוץ למדינה היא הגוף הראשי של הארגון ומוסמך מטעם ממשלת אוסטריה לשלוח מתנדבים של "גדנקדינסט" לארגונים שותפים בכל רחבי העולם.

==קישורים חיצוניים==

* 

==הערות שוליים==

קטגוריה:אוסטריה: ארגונים
קטגוריה:אוסטריה: יחסי חוץ
קטגוריה:זיכרון שואת יהודי אוסטריה
החותרים

הַחוֹתְרים הוא קיבוץ של התנועה הקבוצית המאוחדת השוכן בחלקו הצפוני של מישור חוף הכרמל למרגלות טירת כרמל, ומשתייך מוניציפלית למועצה האזורית חוף הכרמל.

== היסטוריה ==
ראשיתו של הקיבוץ בשנת 1942, בפלוגת עבודה שקבעה משכנה בקריית חיים. בשנת 1948 התיישבו חברי הקבוצה בבתי המושבה הגרמנית הנטושה נויהרדטהוף, כ-5 ק"מ צפונית ליישוב הקבע, אליו עברו בשנת 1952.

שמו של הקיבוץ נובע מן השאיפה לעסוק בדיג ימי, וזה אכן היה אחד ממקורות הפרנסה שלו בשנותיו הראשונות. מקור פרנסה אחר היה כריית זיפזיף, תחום בו עסק הקיבוץ, כנטען, עוד לפני קום מדינת ישראל, ובמשך שנים רבות, עד קרוב לשנת 2000, נמנה עם קבוצה מצומצמת של ישויות שזכו לזכויות מיוחדות.

בראשית שנות ה-2000 קרס קיבוץ החותרים כלכלית ובמרץ 2002 אושר לו הסדר נושים על פיו יאוגד ענף החקלאות של הקיבוץ כתאגיד עצמאי בשותפות בשם "החותרים חקלאות". 

כיום, אחרי שהקיבוץ עבר תמורות רבות במבנהו הארגוני והכלכלי, עדיין קיימים בו ענפי חקלאות (בננות וגידולי שדה שונים) אף שרוב החברים והתושבים מתפרנסים ממגוון מקצועות שונים, בתחום היישוב ומחוצה לו. כן נמצא בהחותרים מפעל "רשת-או-פלסט", המייצר שקיות פלסטיק ורשתות לשימושים שונים.

==גלריית תמונות==
<gallery>
קובץ:PikiWiki Israel 5341 The new dining room.jpg|alt=|חדר האוכל הישן בקיבוץ
קובץ:PikiWiki Israel 6766 the Dining Room-North.jpg|alt=|חדר האוכל הישן
קובץ:Hachotrim01.JPG|חדר האוכל (כיום אינו פעיל)
קובץ:Hachotrim02.JPG|המדשאה המרכזית וברקע חדר האוכל
קובץ:HaHotrim.jpg|תחנת הרכבת הישנה לצד דרך-החוף
קובץ:Hachotrim03.JPG|שלט בכניסה לספרייה לזכרון של צבי בן-יעקב שנרצח בידי הגרמנים ב-1944, והיה בין מייסדי החותרים 
</gallery>

== קישורים חיצוניים ==
 
* 
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81148095760002791&lang=iw_IL מאוסף קיבוץ החותרים] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 

== הערות שוליים ==

קטגוריה:קיבוצים
קטגוריה:קיבוצים במחוז חיפה
קטגוריה:יישובים שהוקמו ב-1952
מגדים

ילדים במושב מגדים, 1969
תצלום אוויר של שכונת ההרחבה במושב מגדים
מְגָדִים הוא מושב עובדים במישור החוף הצפוני, מצפון לעתלית, בתחום המועצה האזורית חוף הכרמל. המושב ממוקם בין כביש 4 ממזרח, למסילת הרכבת וכביש 2 ממערב.
המושב מונה 670 איש לא כולל הרחבתו של המושב שבה יש עוד כ-500 איש.

שמו סמלי ונגזר מהפסוק והוא הוצע על ידי זאב וילנאי.

==היסטוריה==
מושב מגדים נוסד ב-15 באוגוסט 1949 כמושב דתי ונקרא בתחילה "צפון עתלית" ו"עתלית ב'", על אדמות שהיו שיכות לעיירה הערבית א-טירה. מקימיו היו 96 משפחות עולים, רובן ממרוקו וחלק נוסף מאלג'יריה, מצרים, טורקיה וספרד, בנוסף, חברו למשפחות העולים אחות מוסמכת בשם סרינה שעלתה אף היא ממצרים ומדריך חקלאי בשם יצחק לרנר מהישוב תל-חנן (כיום שכונה בעיר נשר), כשבראשם עמד מייסד המושב, הרב אליהו אזולאי. 

באפריל 1958 הוקמה במקום ספרייה תורנית. במרץ 1960 סוכם עם הסוכנות היהודית על סיוע שיוענק למושב שתושביו התקשו להתפרנס. בין השאר נקבע שהסוכנות תיטע פרדס בשטח 250 דונם עבור המושב. על אף הסיוע והליווי מטעם הסוכנות, התעכבה התאוששותו של המושב עוד שנים אחדות.

בשנות ה-90 של המאה ה-20 הוקמה בחלקו הצפוני של המושב הרחבה קהילתית ובה גם שכונה לבני המושב. 

ענפי המשק העיקריים במושב הם מטעי בננות, גידולי שדה, לולים וצאן.

כרבני המושב כיהנו רבנים שונים, ביניהם נודעו הרב יוסף פרץ יליד מרקש במרוקו, הרב שמעון ברוך אוחיון, והרב שלמה משה עמאר (משנת תשל"ג, 1973).

==אתרים==
במרכז המושב עובר נחל מגדים ומצפון לו נחל ספונים, שני ערוצים שראשיתם בהר הכרמל סמוך לבית אורן, בדרכם לים. מול המושב מתנשא על רכס ההר מצוק מגדים.

ממערב למושב מצויה שמורת טבע חוף גלים ובה שני תלים ארכאולוגיים. בדרום נמצא תל סחר, שצורתו ריבוע בשטח כ-4 דונם ושיפוליו בנויים כמדרגות רחבות. על התל נמצאו חרסים המעידים על יישוב בתקופה הפרסית והרומית, שרידי מבנים וגתות חצובות בסלע.

כחצי קילומטר צפונה מתל סחר נמצא תל קרעה, המכונה גם תל מגדים. חפירות שנערכו בו בשנות ה-60 חשפו שרידים של יישוב שהתקיים במקום לסירוגין בתקופת הברונזה, ובו כלי חרס המעידים על מסחר שניהל עם קפריסין. היישוב נחרב כמה פעמים ויושב מחדש בתקופה הפרסית, ההלניסטית והרומית-ביזנטית.

==קישורים חיצוניים==

* [http://www.megadim.co.il/ אתר מושב מגדים]

==הערות שוליים==

*
קטגוריה:יישובים שהוקמו ב-1949
קטגוריה:מושבים
קטגוריה:מושבי תנועת המושבים
קטגוריה:רכס הכרמל: יישובים
המשמר הנע

יחידת המשמר הנע בנגב, ניר עם, 1947
המשמר הנע (או "המשמרות הנעים" JSP שכונתה גם "הפלוגה הנודדת" או בקיצור "הנודדת") היה זרוע ניידת של משטרת היישובים העבריים. המשמר הוקם בשנת 1936 בימי מאורעות תרצ"ו - תרצ"ט ככוח משטרה לגלי, ממסדי ומזוין בחסות שלטונות המנדט הבריטי, אולם השליטה בפועל הייתה של ארגון ההגנה.

עד סוף שנת 1938 הגיע מספר המגויסים במשטרת היישובים (נוטרים שנקראו גם גפירים) ל-14,000 איש. המשמר הנע היווה חלק מגוף זה.
עד אותה שנה הגיע מספר הָמָּ"נָים ל-60. בדרך כלל הם פעלו ביחידות קטנות של 5-3 איש לכל משמר. לא לכל היישובים היו מ"נים, ואלה שהיו, נהנו לרוב ממשמר נע אחד בלבד. כך למשל היה צוות אחד עם טנדר עליו היה מותקן מקלע לואיס אחראי לכל אזור ראשון לציון ורחובות.

צורת התפעול הייתה בסיורים רכובים על גבי טנדרים עם ארגז פתוח. 
שניים ישבו בתא הנהג ואחד ישב על כיסא מיוחד שהותקן על ארגז הטנדר. בשלב ראשון הם חומשו ברובים בלבד, ובהמשך הפעיל השומר השלישי שבארגז הטנדר מקלע קל מסוג לואיס.

אנשי המשמר הנע ביצעו סיורים בסביבות היישובים, בשדות, ובאזורי הספר, כשהם נוסעים בטנדרים בלתי משוריינים, שנמסרו לרשותם על ידי הסוכנות היהודית. הטנדרים על צוותיהם החמושים הוזעקו במהירות לכל מקום סכנה. במרוצת הזמן שוריינו הטנדרים בלוחות פלדה. בסוף שנת 1938 הגיע מספר אנשי הארגון לכ־400 איש. המשמר הנע היה פזור בכל רחבי ההתיישבות העברית ומשך אליו את טובי הנוער. עד ייסוד הפלמ"ח בשנת 1941 היו אנשיו הכח המגויס הקבוע היחיד של היישוב, והם אף חיפו על פעולות ההגנה השונות בהתיישבות ובמערכה הצבאית.

כאשר הונחו קווי המים בנגב ל 11 הנקודות, הותקנו בקווים יציאות מיוחדות לבדואים ולערבים שחיו באזורים בהם עבר. למרות זאת הם חיבלו ופרקו מדי יום קטעים שלמים. על מנת להבטיח את שלמות ופעילות הקווים, הופעלו צוותי משמרות נעים שסיירו מדי יום לאורך הקווים. הקו המערבי נשמר על ידי צוות שחנה בניר עם והקו המזרחי על ידי צוות שחנה במשמר הנגב.

למשמר הנע הייתה הילה של רומנטיות וגבורה, כדוגמת זו שהייתה בזמנו לארגון השומר. דוגמה להילה רומנטית זו אודות המשמר הנע היה השיר "הטנדר נוסע", למלים של יעקב אורלנד ולחן של משה וילנסקי, שנכתב והולחן בשנת 1939 והושר באותה עת בפי אסתר גמליאלית ולימים גם בפי שושנה דמארי, יונה עטרי ועפרה חזה:
:הַטֶּנְדֶּר נוֹסֵעַ, הַטֶּנְדֶּר פֹּה רָץ,
:מִשְּׂדוֹת יָם הַמֶּלַח עַד עֵין הַמִּפְרָץ –
:הַלַּיְלָה לַיְלָה אָפֵל,
:הַטֶּנְדֶּר, מַה לַּיְלָה מִלֵּיל?
:הַטֶּנְדֶּר, פְּתַח פִּיךָ בְּשִׁיר,
:לִבֵּנוּ רָחָב וְצָעִיר.
:אִם אֵשׁ מִלְּפָנֵינוּ, אִם אֵשׁ מֵאָחוֹר –
:הַטֶּנְדֶּר, אַל תַּעֲצֹר!

==קישורים חיצוניים==
* [http://uploaded.fresh.co.il/2008/07/30/81163189.jpg טנדר של המשמר הנע וצוותו- מימין הסמל הבריטי - מאחור ניתן לראות את מקלע הלואיס]

==הערות שוליים==

קטגוריה:יחידות ההגנה
קטגוריה:המנדט הבריטי: צבא וביטחון
קטגוריה:המרד הערבי הגדול
קטגוריה:נוטרות
אריה קטן

אריה קטן היא קבוצת כוכבים קטנה ועמומה בשמי הצפון, שהוגדרה בשנת 1687 על ידי האסטרונום הפולני יוהנס הווליוס. הקבוצה נראית כמשולש קטן בין קבוצת אריה לקבוצת הדובה הגדולה. מכיוון שהקבוצה הוגדרה רק במאה ה-17, אין סיפורי עמים או מיתולוגיות ידועים בנוגע אליה.

==כוכבי הקבוצה==
* 46 באריה (פרקיפואה) הוא הכוכב היחיד עם בהירות נראית מדרגה מתחת ל-4. זהו כוכב כתום במרחק של כ-100 שנות אור עם בהירות מדרגה 3.8. לכוכב זה אין ציון באייר, וכך אריה קטן היא המערכת היחידה שלכוכבה הבהיר ביותר אין ציון שכזה.
* β באריה קטן הוא כוכב ענק צהוב במרחק של כ-150 שנות אור ועם בהירות מדרגה 4.2. זהו הכוכב היחיד בקבוצה עם ציון באייר, אף על פי שאינו הבהיר ביותר.
* R באריה קטן הוא כוכב משתנה מסוג מירה. הוא קר, ובהירותו נעה בין 6.3 ל-13.2 במחזור של 372.19 ימים.

==גרמי שמיים מעניינים נוספים==
בקבוצה יש מספר גלקסיות, אך כולן עמומות ולא ניתנות לצפייה באמצעות טלסקופ חובבים. הבהירות מביניהן הן NGC-3344 ו-NGC-3486, שלהן בהירות מדרגה 10.5 וקוטר של כ-6 שניות קשת.

Hanny's Voorwerp היא ערפילית פליטה מסתורית שככל הנראה מחזירה אור מקוואזר שכבה לפני כ-100,000 שנים.

==קישורים חיצוניים==

* [http://www.allthesky.com/constellations/leominor/ צילום של קבוצת אריה קטן]
* 

קטגוריה:קבוצות כוכבים
קטגוריה:7 קבוצות הכוכבים של יוהנס הווליוס
קטגוריה:קבוצת הכוכבים אריה קטן
דבורה (מושב)

בית הכנסת במושב דבורה
דְּבוֹרָה הוא מושב באזור הצפון שנמצא בגוש חבר חלק משלושת גושי היישובים שבחבל יישובי תענך שבאזור עפולה, בדרום מזרח עמק יזרעאל, ומצפון לקו הירוק, ושייך למועצה האזורית הגלבוע.
== היסטוריה ==
היישוב הוקם בשנת 1956 על ידי עולים מגרעין "שובה" מרקש שבמרוקו כחלק ממבצע אכלוס חבל תענך שבעמק יזרעאל.

שמו של היישוב הוא על שם דבורה הנביאה שכפי הנראה ניצחה את סיסרא במקום המושב כיום.
בית העם
ביישוב גני ילדים, בריכה, בית כנסת ובית ספר יסודי "יד לחמישה".

בשנת 1994 הוקם ביישוב מפעל פריניב - מפעל לייצור מיצים.

==קישורים חיצוניים==

* [http://www.romgalil.org.il/cds/497/ דבורה] באתר הרשות לפיתוח הגליל
* 

==הערות שוליים==

קטגוריה:יישובים שהוקמו ב-1956
קטגוריה:מושבי תנועת המושבים
קטגוריה:מושבים
קטגוריה:עמק יזרעאל
קטגוריה:ישראל: יישובים הקרויים על שם אישים
קטגוריה:חבל התענך
דחי (כפר)

דַּחִי (אֶ-דַּחִי) (בערבית: الدحي) הוא כפר ערבי בעמק יזרעאל ליד שכונת גבעת המורה שבעפולה והשייך למועצה אזורית בוסתאן אל-מרג'. היישוב נקרא על שמו של דחיא איבן ח'ליפה אלכלבי, שלפי המסורת המוסלמית היה אחד מרעיו של מוחמד הנביא ובזמן כיבוש הארץ על ידי המוסלמים פיקד על יחידת לוחמים בקרב ירמוך.

== היסטוריה ==
היישוב נמצא במעלה גבעת המורה בגובה של 400 מטר מעל פני הים. מעליו נמצא, בפסגת גבעת המורה בגובה של 515 מטר מעל פני הים, קברו של דחיא.
היישוב נוסד במאה ה-18. היישוב מאוכלס בעיקר על ידי חמולת זועביה המתגוררים במספר יישובים בגליל התחתון המזרחי.

בתקופת המנדט הבריטי השתייך הכפר לנפת נצרת. לפי מפקד האוכלוסין שנערך בשנת 1931 גרו בו 87 תושבים.
בסקר הכפרים המנדטורי משנת 1945 נאמדה אוכלוסיית הכפר ב-110 תושבים.
ב-20 במאי 1948, במהלך מלחמת העצמאות, פונה הכפר בהוראת הכוחות הלא-סדירים הערביים.

לפי מפקד משנת 1963 גרו בו 175 תושבים.
בנתוני הלשכה המרכזית לסטטיסטיקה, שפורסמו בשנת 2010, התגוררו בו 582 תושבים.

במלחמת לבנון השנייה ספג ההר עליו ממוקם הכפר רקטה של חזבאללה מסוג "פג'ר" אשר סימנה עליית מדרגה במלחמה. הטיל נפל בשמורת הטבע הסמוכה וגרם לנזק רב לעצים שם.
מראה כללי של דחי

==לקריאה נוספת==
*זאב וילנאי, אריאל אנציקלופדיה לידיעת ארץ ישראל, הוצאת עם עובד 1976. עמ' 1574 -1575.

== קישורים חיצוניים ==

==הערות שוליים==

קטגוריה:יישובים ערביים בישראל
קטגוריה:יישובים שהוקמו במאה ה-18
קטגוריה:מועצה אזורית בוסתאן אל-מרג'
נין (כפר)

מסגד הכפר
[[כנסיית בן האלמנה]]
נין או ניין (בערבית: نين) הוא כפר ערבי הנמצא צפונית-מזרחית לעיר עפולה, בסמוך לקיבוץ דברת, בגובה של 229 מטר מעל פני הים. הכפר שייך למועצה האזורית בוסתאן אל-מרג'.

==היסטוריה==
השם "נין" מקורו ביישוב הקדום נעין, ששכן, ככל הנראה, באותו המקום. הכפר נזכר בתלמוד ובברית החדשה. הברית החדשה מספרת שישו ביצע במקום את נס החייאת בן האלמנה:

לפיכך הפך המקום קדוש לנוצרים, ובמאה הרביעית לספירה הוקמה בו כנסייה הנקראת "כנסיית בן האלמנה". למקום גם הייתה חשיבות בעיני הצלבנים, לאחר כיבושם את הארץ. הכנסייה שוקמה בשנת 1880 על ידי המסדר הפרנציסקני, והיום שוכנת במרכז הכפר, בסמוך למסגד הכפר, ונשמרת על ידי התושבים בכלל ומשפחה נוצרית בפרט.

ארכאולוגים מציינים שהמקום שגשג במספר תקופות בהיסטוריה הקדומה. המקום נחשב כמרכזי בהיותו על דרך המלך, בין מצרים הקדומה ועיראק הקדומה. המקום הוזכר ברשימת פרעה תחותמס השלישי כאשר פלש לארץ על מנת להבטיח שליטה מצרית באזור, בשל וויכוח שהתקיים בינו לבין מצביאיו, כאשר דנו בסוגיית כיבושה של מגידו. קיימת סבירות שבאזור נין היה עימות צבאי בין צבאות פרעה עצמו וצבא מיתני, או מי שנקראו על ידי המצרים הקדומים "גדודי נהרין" שבאו מצפון סוריה.

בכפר נמצאו עתיקות רבות, ביניהן יסודות לבתים קדומים, בית בד, גלוסקמה, וקברים חצובים. ממצאים מעידים שהכפר היה מבוצר היטב מפני פולשים חיצוניים. והיווה עם הזמן מרכז מנהלי אזורי קרוב לעיר נצרת. בתקופה האיסלאמית הכפר מילא תפקיד מרכזי בתרומתו הגדולה לשלטון האסלאם באזור. מהכפר צמחו לפחות ארבעה מדענים, אנשי רוח ופילוסופים במאה השמינית של הספירה, ששמותיהם הצביעו על השתייכותם למקום.

באזור הכפר ובתוכו נערכו חפירות ארכאולוגיות מטעם רשות העתיקות והתגלו שרידי יישוב קדום. הממצאים שהתגלו מתחילים בתקופת הברונזה ונמשכים עד ימינו. בין השאר התגלה מבנה אבן מהתקופה הרומית הקדומה.
הבית מונה מספר חדרים ויושב על יסודות מהתקופה ההלניסטית. הממצאים מצביעים על כך שהבית נהרס בשריפה על יושביו, הסיבה לשריפה נשארה בגדר תעלומה.

ב-20 במאי 1948, במהלך מלחמת העצמאות, פונה הכפר בהוראת הכוחות הלא-סדירים הערביים.

מאז הקמת מדינת ישראל צמחו בכפר מנהיגים ערבים ידועים, כמו: סיף א-דין א-זועבי, שהיה ראש עיריית נצרת תקופה ארוכה וחבר כנסת בשנות החמישים, הששים והשבעים.

==כיום==
כפר נין מהווה המרכז האדמיניסטרטיבי של המועצה האזורית בוסתאן אל-מרג'. כמה תוכניות מיועדות להתבצע בכפר בינן חידוש הכנסייה "כנסיית בן האלמנה" ששיפוצה החל בסוף שנת 2012, ונכון למרץ 2013 נמצאת עדיין בשיפוץ, מעיינות באזא והמלוח, ומערכת כבישים: מזרחה לכיוון מגרש הכדורגל, ודרומה ליצירת כביש מקשר עם הכפר דחי. בשנת 2004 תחום השיפוט של הכפר הגיע לכ-1,850 דונם ותוכנית המתאר המאושרת כללה 532 דונם.

==ראו גם==
* כנסיית בן האלמנה

==קישורים חיצוניים==

* [http://www.antiquities.org.il/article_Item_ido.asp?module_id=&sec_id=25&subj_id=240&id=1255#as אתר רשות העתיקות ] - דוח על החפירות בכפר נין מה-28.5.07.
* [http://mushecht.haifa.ac.il/ אתר מוזיאון הכט] - טבלה כרונולוגית.

==הערות שוליים==

*
קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים ערביים בישראל
קטגוריה:יישובים שהוקמו במאה ה-18
קטגוריה:אתרי הברית החדשה
רומת אל-הייב

חורבת רומה
מבט על הגבעה של חורבת רומה מכוון הכפר רומת אל-הייב
רומת אל-הייב (בערבית: رُمة الهـَيـْب; תעתיק מדויק: רֻמת אלהַיְב) הוא יישוב בדואי בבקעת בית נטופה, מצפון לציפורי, השייך למועצה אזורית אל-בטוף (נטופה), בה הוא מהווה את היישוב הדרומי והמערבי ביותר. ביישוב מתגוררים כ-2,200 תושבים (נכון לשנת 2022).

==היסטוריה==
היישוב הוקם בתחילת שנות ה-20 של המאה ה-20 על ידי בני השבט ערב אל-הייב אשר קראו ליישוב בהתחלה כשם השבט. בשנת 1968 הוסב שם היישוב ל"רומת אלהייב", על שם חורבת רומא הסמוכה ממערב.

בפי הבדואים באזור נקרא היישוב בשם "פרוש רומאנה" (בעברית: "שדות רומאנה") - על שם הכפר הסמוך, רומאנה, שהוא לפי הסברה רימון המקראית.

בקרבת היישוב נמצאת אנדרטת הלוחם הבדואי. רוב המפרנסים מועסקים בעבודות מחוץ ליישוב, כולל עבודה בכוחות הביטחון.

בשלהי התקופה העות'מאנית בארץ ישראל, נדד שבט אלהייב לצפון ארץ ישראל והתיישב בשולי עמק החולה. בימי המנדט הבריטי רכשו בני השבט קרקעות. חלק מבני השבט נשארו בכפר טובא-זנגרייה, חלקם רכשו אדמות בבקעת בית נטופה והשאר ביישוב בית זרזיר.

==קישורים חיצוניים==

* 

==הערות שוליים==

קטגוריה:יישובים בדואיים בישראל
קטגוריה:הגליל התחתון: יישובים
קטגוריה:יישובים שהוקמו במאה ה-19
*
נופי פרת

נופי פרת היא התנחלות ויישוב קהילתי באזור מזרח בנימין וחלק מכפר אדומים, בקרבת העיר מעלה אדומים. היישוב שייך מנהלית למועצה אזורית מטה בנימין ונחשב כחלק מיישובי גוש אדומים. ההתנחלות הוקמה בשנת 1992 על ידי גרעין "אוריה" הדתי וגרעין "טל" החילוני של אמנה על חלק מאדמות כפר אדומים, כ-500 מטר צפונית לחאן אל-אחמר. האוכלוסייה מורכבת מחילונים ודתיים ומנתה ב-2019 כ-1,200 תושבים (220 משפחות). 

השם נופי פרת נגזר מנחל פרת (ואדי קלט) שזורם באפיק מצפון ליישוב. היישוב ממוקם בגובה 430-468 מטר מעל פני הים, ממנו ניתן להשקיף על בקעת הירדן, קטע מים המלח והרי מואב ממזרח, כאשר בלילה נשקפים אורות פרבריה של עמאן. מדרום ליישוב נמצא היישוב ואזור התעשייה מישור אדומים, העיר מעלה אדומים וצפון מדבר יהודה.
גבעה 468 מכפר אדומים
משנת 2007, מוקמת ביישוב שכונה אקולוגית, היא ממוקמת על גבעה בולטת מחוץ לתחום היישוב בגובה 468 מטר ולכן מכונה "גבעה 468". לפי חוות דעת ביניים על מאחזים בלתי מורשים, השכונה הוקמה על "קרקע משולבת" - שחלקה אדמת המדינה, חלקה קרקעות סקר, וחלקה אדמה פלסטינית פרטית.

ביישוב ישנם מעון, גן טרום-חובה, גן חובה, צהרון לילדי הגן, ספרייה, מועדון אירועים בית כנסת ואף מועדון נוער. מועדון התרבות מציע חוגים ופעילויות שונות. החל משנת 2016 פועלת ביישוב שלוחה של מכינת עין פרת למנהיגות חברתית המונה כ- 40 חניכים. שאר השירותים (כגון בית ספר, חנויות) נמצאים בכפר אדומים. היישוב עורך מקומון שבועי בשם "פרתוקול". 

היות שהיישוב יושב בתוך נוף טבעי, בתולי, ניתן לחזות ללא קושי בבעלי חיים מסוגים שונים המגיעים עד לבתים ובהם: צבאים, דרבנים, שפני סלע, שועלים ולפעמים צבועים וזאבים וכן מגוון של עופות.

==קישורים חיצוניים==

* [https://web.archive.org/web/20090520170729/http://www.nofeyprat.co.il/ אתר הבית של נופי פרת]
* [http://www.binyamin.org.il/?CategoryID=146&ArticleID=213&Page= פרטים נוספים], באתר המועצה האזורית בנימין

==הערות שוליים==

קטגוריה:ישראל: יישובים קהילתיים
קטגוריה:יהודה ושומרון: שכונות
קטגוריה:גוש אדומים
קטגוריה:יישובים שהוקמו ב-1992
יהודה סעדו

יהודה סעדו (נולד ב-29 באפריל 1983) הוא זמר ישראלי, זוכה העונה השלישית של תחרות "כוכב נולד" שנערכה בשנת 2005.

==רקע==
סעדו נולד בירושלים, כבן יחיד להוריו. למד מגיל צעיר נגינה על קלידים בקונסרבטוריון העירוני בנס-ציונה ולאחר מכן עם מורים פרטיים, שלימדו אותו נגינה ב"שיטה עיוורת" (ללא תווים) המבוססת על פיתוח שמיעה מוזיקלית שלטענתו נתנה לו את הכלים להבין איך מרגישים מוזיקה לא בצורה יבשה. שמיעתו המוזיקלית התפתחה וכל שיר ששמע כבר בשמיעה ראשונית החל לנגן אותו בגיל מאוד צעיר. בתקופת התיכון החל סעדו ללוות זמרים כקלידן במועדון "האדום 6", בין היתר את הזמר דודו אהרון.

ב-2002 התגייס לצה"ל ושירת כטכנאי "אל –הרס" (בדיקות מתכות למניעת נזקים) במטוסים בחיל האוויר. עם שחרורו המשיך לנגן והחל ללמוד כלכלה, אך הפסיק את לימודיו לטובת המוזיקה. הוא הופיע כקלידן והחל לשיר.

== קריירה מוזיקלית ==
בשנת 2005 חברו רשם אותו לאודישנים של העונה השלישית של התוכנית כוכב נולד. סעדו ביצע בתוכנית את השירים: "יש לי סיכוי"," אל תשכחי אותנו", "על כפיו יביא", "איך הוא שר", "אני אוהב אותך לאה" ו"מקום לדאגה". בגמר התוכנית, ביצע את שירו של שלמה ארצי "שדות של אירוסים", וניצח ברוב גדול. באותה שנה השתתף סעדו במופע המוזיקלי "שיר נולד".

רק לאחר שנתיים, בשנת 2007, הוציא סעדו את אלבום הבכורה שלו, "עירום באתי". סעדו אף כתב והלחין את רוב השירים באלבום. על ההפקה והעיבוד היה אחראי נדב ביטון. מתוכו יצאו לרדיו הסינגלים "מצחיק מדי" שכתב והלחין סעדו ו"ממשיך במרדף", שכתב והלחין אביעד פניו.

ב-21 ביולי 2010 הוציא סעדו את הסינגל "לבחור בדרך", ובאוקטובר באותה השנה הוציא את הסינגל השני, "בצל דמותה".

בשנת 2013 הוציא סעדו את הסינגלים: ״מול כל העולם״, ״יום יום״, ״שבי אחרייך״, ״כשקר בחוץ״ ו״שירת מלאכים״.

לאחר חזרתו בתשובה, שיריו של סעדו נטו לכיוון הפיוטים ותפסו נופך אמוני. 

סעדו ממשיך לעסוק ביצירה ומופיע בחתונות, פסטיבלים ואירועים מוזיקליים.

בשנת 2023 הצהיר כי בכוונתו להשתתף בעונת העשור של תוכנית המציאות הכוכב הבא לאירוויזיון, במטרה לייצג את ישראל באירוויזיון 2024. בפרק השלושה עשר בתוכנית, ששודר ב-7 בינואר 2024, בחר סעדו לשיר את השיר "מרוב אהבה שותק", במקור שיר של יוסי בנאי ולחן של מתי כספי. סעדו זכה מהקהל והשופטים למספר הנקודות הקטן ביותר והודח מהתוכנית.

לאחר הדחתו מהתכנית, הוציא סעדו את הסינגל "המסך ירד".

==חיים אישיים==
סעדו נשוי לאסתר ולהם חמישה ילדים. מתגורר בקיבוץ חפץ חיים.

==דיסקוגרפיה==
*עירום באתי (2007)

==קישורים חיצוניים==

* 

* 
* 
* 
* 
* 

קטגוריה:זמרים השרים בעברית
קטגוריה:זוכי כוכב נולד
קטגוריה:מתמודדי הכוכב הבא
קטגוריה:אמנים ישראלים שחזרו בתשובה
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:זמרים חסידיים ישראלים
קטגוריה:חפץ חיים: אישים
קטגוריה:זמרים חסידיים
קטגוריה:ישראלים שנולדו ב-1983
גוש אדומים

גוש אדומים הוא גוש התנחלויות בצפון-מערב מדבר יהודה המתפרס על מדבר אדומים. גוש אדומים נמצא מזרחית לירושלים וגובל בצפונה, בשכונת פסגת זאב. הגוש נקרא על שם "מעלה אדומים" אשר היוותה את הדרך המרכזית שקישרה בין ירושלים במערב לאדום במזרח.

הגוש כולל את היישובים מעלה אדומים, כפר אדומים, אלון, ענתות, נופי פרת, מעלה מכמש, מצפה יריחו וקידר. כיום כאשר מדברים על גוש אדומים מדברים בדרך כלל רק על היישובים כפר אדומים, אלון ונופי פרת. היישוב הראשון (שכיום עיר) שהוקם במקום היה מעלה אדומים. לפי ההגדרה המצומצמת, מתגוררות בגוש כ-980 משפחות (כ-4,900 נפש)<ref></ref>. לפי ההגדרה המורחבת, מתגוררים בגוש כ-50,000 תושבים, מרביתם כאמור במעלה אדומים.

בתחום הגוש נמצא שטח E-1 שנקרא גם מבשרת אדומים. ממערב לגוש שוכנים היישובים הפלסטיניים אבו דיס, אלעיזריה ובסמיכות למעלה אדומים נמצא ערב אל-ג'האלין, מקום מושבו של השבט הבדואי ג'האלין.

==יישובי הגוש==
{| class="wikitable sortable"
|-align="center"
!מספר
!שם
!צורת היישוב
!שנת הקמה
!מספר תושבים
|-align="center
|1
|מעלה אדומים
|עיר
|1975
|38,100
|-
|-align="center
|2
|כפר אדומים
|יישוב קהילתי
|1979
|5,076
|-
|-align="center
|3
|מצפה יריחו
|יישוב קהילתי
|1977
|2,827
|-
|-align="center
|4
|מעלה מכמש
|יישוב קהילתי
|1981
|1,744
|-
|-align="center
|5
|קידר
|יישוב קהילתי
|1985
|1,646
|-
|-align="center
|6
|עלמון
|יישוב קהילתי
|1982
|1,467
|-
|-align="center
|7
|נופי פרת
|יישוב קהילתי
|1992
|1,200
|-
|-align="center
|8
|אלון
|יישוב קהילתי
|1990
|250 משפחות
|-
|-align="center
|9
|משמר יהודה
|מאחז
|2019
|כמה משפחות
|}

==הערות שוליים==

*
קטגוריה:מחוז יהודה ושומרון
קטגוריה:התנחלויות ביהודה ושומרון
אדומים
קידר (פירושונים)

שם מקראי, אחד מבניו של ישמעאל. "אֵלֶּה שְׁמוֹת בְּנֵי יִשְׁמָעֵאל בִּשְׁמֹתָם לְתוֹלְדֹתָם בְּכֹר יִשְׁמָעֵאל נְבָיֹת וְקֵדָר וְאַדְבְּאֵל וּמִבְשָׂם" (בראשית, כ"ה, י"ג). 
השם מוזכר גם בשיר השירים: "שְׁחוֹרָה אֲנִי וְנָאוָה, בְּנוֹת יְרוּשָׁלִָם; כְּאָהֳלֵי קֵדָר, כִּירִיעוֹת שְׁלֹמֹה" (שיר השירים, א', ה')

קטגוריה:שמות משפחה עבריים
1338

== אירועים ==
* מלחמת מאה השנים - לודוויג הרביעי, קיסר האימפריה הרומית הקדושה תומך באנגלים.
* פיליפ השישי, מלך צרפת, מתחיל התקפה בצפון-מערב צרפת ותוקף את פורטסמות' מהים.
* ניקומדיה נכבשת על ידי האימפריה העות'מאנית.
* סיום בניית כנסיית פררי - אחד הכנסיות החשובות בוונציה.

== נולדו ==

* 21 בינואר – שארל החמישי, מלך צרפת (נפטר ב-1380)

== נפטרו ==

== לוח שנה ==









==קישורים חיצוניים==
1350

== אירועים ==
* חידוש מלחמת מאה השנים - פלישת אנגליה לצרפת.
* התפרצות המוות השחור בסקוטלנד.

== נולדו ==
* יהודה קראסוס - קרטוגרף קטלאני-יהודי, (נפטר ב-1427?)
* מנואל השני, (נפטר ב-1425), קיסר האימפריה הביזנטית

== נפטרו ==

== לוח שנה ==









==קישורים חיצוניים==
1368

== אירועים ==
* טימור לנג עלה טימור על כס המלכות בסמרקנד.
* חונגוו מייסד שושלת מינג בסין. סיום שליטת מונגולים בסין.
* תחילת עבודות בחומה הסינית.
* צ'קיי - קיסר יפן.

== נולדו ==
* מרטינוס החמישי, אפיפיור.

== נפטרו ==

== לוח שנה ==









==קישורים חיצוניים==
1645

__TOC__

== אירועים ==

== נולדו ==
* תאריך לא ידוע - איסמעיל מלך מרוקו, מלך מרוקו בשנים 1672-1727, המלך השני בשושלת העלאווית, ואחד מחשובי מלכי מרוקו (נפטר ב-1727)

== נפטרו ==

== לוח שנה ==







=== שנת 1645 לפי הלוח היוליאני ===


|}</div></div>


==קישורים חיצוניים==
שבות רחל

פנים בית הכנסת ביישוב
מדרשת בינת
שבות רחל היא התנחלות ויישוב קהילתי דתי, הנמנה עם יישובי גוש שילה שבחבל בנימין. באופן רשמי שבות רחל מוגדרת על ידי מדינת ישראל כשכונה של שילה, ולכן הלמ"ס מונה את תושביו בתוך אוכלוסיית שילה, אך למעשה היא מתפקדת כיישוב עצמאי.

==גאוגרפיה==
היישוב ממוקם על כביש 60 המוביל מירושלים לצומת תפוח ודרומית לכביש 505 ולכביש 5 החוצים את השומרון. בצדו המזרחי מתחבר היישוב לדרך המובילה אל כביש אלון. היישוב שוכן על צלע הר, בגובה של בין 725 ל-785 מטר והאקלים בו יבש בקיץ וקר בחורף.

כקילומטר מצפון ליישוב נמצא היישוב ג'לוּד, המזוהה עם היישוב הקדום גלוֹד שבמחוז עקרבת, הנזכר בשטר יהודי מימי מרד בר כוכבא.

==תולדות היישוב==
שבות רחל נקראת על שמם של רחלה דרוק משילה ויצחק רופא מירושלים, שנרצחו בכ' בחשוון תשנ"ב (28 באוקטובר 1991) בפיגוע ירי לעבר אוטובוס בו נסעו, סמוך למקום שבו שוכן היום היישוב רחלים. היישוב הוקם כתגובה לרצח, על ידי תלמידים מישיבת ההסדר בשילה, אור לכ"ב בחשוון תשנ"ב (בלילה שבין 29 באוקטובר ל-30 באוקטובר 1991).

היישוב הוגדר כמאחז בלתי מורשה בדו"ח שהוגש לממשלת ישראל על ידי עורכת הדין טליה ששון בשנת 2005. בכ"ט בשבט תשע"ב (22 בפברואר 2012), בעקבות עתירה לבג"ץ של תנועת שלום עכשיו, וכהמשך להודעת המדינה לבית-המשפט כי בכוונתה לפעול להסדרת המעמד התכנוני של היישוב, אישרה ועדת התכנון של המינהל האזרחי את התב"ע של היישוב. בפברואר 2012, אחרי שהממשלה אישרה תוספת בנוי ביישוב, דוברת מטעם הנציג העליון של האיחוד לענייני חוץ ומדיניות ביטחון, קתרין אשטון, גינתה את ההרחבה, באומרה שהיא הפרה של החוק הבינלאומי ושל מפת הקוורטט.

ב-12 במאי 2022, אושרו לבניה ביישוב עוד 534 יח"ד.

==אוכלוסייה==
כיום (2018) מונה היישוב כ-115 משפחות. בנתוני הלשכה המרכזית לסטטיסטיקה נמנים תושבי היישוב יחד עם תושבי שילה.

==מוסדות היישוב==
ביישוב ישנם שני בתי כנסת, אולם אירועים, וכן ספרייה ומקווה לנשים.

כמו כן נמצאת בו מדרשת בינת - מדרשה תורנית לבנות ברוח חסידות חדשה. וסניף נפרד של תנועת הנוער בני עקיבא.

== תמונות ==
<gallery widths="130px" heights="130px" perrow="6">
תמונה:סמל היישוב בעשור הראשון.jpg|הסמל הראשון של היישוב
תמונה:שבות רחל לוגו.jpg|סמל היישוב בשנים 2004-2009
תמונה:Houses in Shevut-Rachel.jpg|בתי אמנה
תמונה:Kindergarten - Shevut-Rachel.jpg|המעון ביישוב
תמונה:Shevut-Rachel community house.jpg|מועדון היישוב
</gallery>

שילה</center>]]

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יישובים דתיים ביהודה ושומרון
קטגוריה:ישראל: יישובים קהילתיים
קטגוריה:גוש שילה
קטגוריה:שילה
קטגוריה:מועצה אזורית מטה בנימין
קטגוריה:יהודה ושומרון: שכונות
קטגוריה:מאחזים שהוסדרו
קטגוריה:ישראל: יישובים הקרויים על שם אישים
קטגוריה:ישראל: יישובים הקרויים על שם חללי הטרור
קטגוריה:יישובים שהוקמו ב-1991
אלמוג (קיבוץ)

אַלְמוֹג הוא קיבוץ והתנחלות בצפון ים המלח, כ-6 ק"מ מדרום לעיר יריחו, בתחומי המועצה האזורית מגילות.

==הקמת היישוב==

הקיבוץ קרוי על שמו של יהודה אלמוג שהיה מהמתיישבים הציונים הראשונים בים המלח והיה ממייסדי מפעל האשלג בדרום ים המלח, לשם ירד בשנת 1934. אלמוג, ממיסדי "החלוץ" וגדוד העבודה ע"ש טרומפלדור, היה היושב ראש הראשון של מועצה אזורית תמר. נפטר בכפר גלעדי בשנת 1972.

בינואר 1977 הוקמה במקום היאחזות נח"ל, שאוזרחה בשנת 1979 על ידי בני קיבוצים.

בשנת 1987 הוקם בקיבוץ "בית הסופר", לאחר שדוקטור עמנואל וידר סיים להעתיק שחזורים מדויקים של 7 מתוך 900 מהמגילות שנמצאו בים המלח במהלך המאה ה-20. תושבי הקיבוץ החליטו להקים מוזיאון קטן להנצחת שחזוריו של וידר, ולתאר את סיפור ההתיישבות באזור ים המלח לאורך השנים. בין השנים 2003 ל-2007 המוזיאון היה סגור לקהל הרחב, והוא נפתח מחדש לאחר שהוקם צוות מדריכים מקרב תושבי המקום.
כיום המוזיאון סגור.

==הקיבוץ המתחדש==
קיבוץ אלמוג עבר שינויים בתחילת שנות האלפיים והוא מוגדר היום "קיבוץ מתחדש". תהליכי קליטה מואצים הביאו להרחבת הקיבוץ ולקליטת משפחות צעירות וגרעיני תנועת "הנוער העובד והלומד". בקיבוץ חיה ופועלת קבוצת מחנכים בוגרי תנועת "דרור ישראל" העוסקים בחינוך באזור ים המלח ובירושלים. הקבוצה מונה 25 חברים שהגיעו במסגרת מסלול הנח"ל בשנת 2007 וקבעו בקיבוץ את ביתם.

באפריל 2010 נהרסו באלמוג יסודות של מבנים בבנייה עבור בנים ממשיכים, במסגרת הקפאת הבנייה ביהודה ושומרון. מאז הריסת הבתים ההם נבנתה השכונה והיא נמצאת בשלבים שלפני אכלוס (13 בתים בשלב הראשון). בשנת 2014 הכפיל הקיבוץ את מספר חבריו (לאחר שנים של קיפאון). בקיבוץ נבנית שכונת הרחבה חדשה ולאחר שיוך הדירות החלו החברים לשפץ את הבתים הישנים.

בשנת 2016 הוקם בקיבוץ כפר סטודנטים מטעם עמותת "קדמה" והחטיבה להתיישבות, הכפר מונה כ-30 סטודנטים אשר מתגוררים בקיבוץ ולוקחים חלק בפעילות התנדבותית בקיבוץ ובמועצה אזורית מגילות מדבר יהודה.

הקיבוץ מתפרנס ממטע תמרים, גידולי שדה, רפת, לול רבייה, כפר נופש בן 81 חדרים, שירותי תיירות בצומת אלמוג ותחנת דלק ומעבודת חלק מהחברים בסביבה ובירושלים. מאז חנוכת הכביש הדו מסלולי מצומת אלמוג לירושלים הפכה הנסיעה למרכז הארץ לנוחה וקצרה יותר, דבר המסייע לפרנסתם של תושביו החדשים של הקיבוץ.

ב 2022 הוקם בקיבוץ מתחם אירוח ופנאי של רשת סלינה העולמית.
חדר האוכל]]
[[תצלום אוויר, פברואר 2014]]

==קישורים חיצוניים==

*[http://www.dead-sea.org.il/?CategoryID=198 אלמוג] - באתר המועצה האזורית מגילות
*[https://web.archive.org/web/20160720134421/http://xn--4dbei1ak.org.il/ אלמוג] - אתר הקיבוץ

==הערות שוליים==

קטגוריה:יישובים שהוקמו ב-1977
קטגוריה:היאחזויות נח"ל
קטגוריה:ישראל: יישובים הקרויים על שם אישים
קטגוריה:קיבוצים
קטגוריה:בקעת ים המלח
קטגוריה:יישובים באזור ים המלח
230

== אירועים ==
* הפטריארך קסטינוס יורש את הפטריארך קיריאקוס הראשון על הכס בביזנטיון
* ארמשיר הראשון מפרס פולש לפרובינקיית מסופוטמיה של האימפריה הרומית; הקיסר הרומי אלכסנדר סוורוס פוצח במסע צבאי כנגד הפרסים
* אלכסנדר סוורוס מכריז על איחודן של הפרובינקיות מוקדון ותסליה
* האימפריה הרומית מטילה מיסים חדשים שיסייעו לה להתמודד עם ההוצאות הגבוהות בתחום הביטחוני
* שאפור הראשון מקים את העיר פירוז שבור בבבל

== נולדו ==
* אוג'ין, קיסר יפן (נפטר ב-270)
* זנוביה מלכת תדמור (נפטרה ב-274)
* קארוס, קיסר רומי (נפטר ב-283)

== נפטרו ==

== לוח שנה ==

==קישורים חיצוניים==
250

== אירועים ==
* דיופנטוס כותב את "אריתמטיקה", המסה השיטתית הראשונה על אלגברה
* קבוצה של פרנקים חודרת עד טרחונה בספרד (תאריך משוער)
* הגותים פולשים למואסיה
* האלמאנים מגרשים את הרומים מאזור הדונאו-ריאס
* הקיסר דקיוס מתחיל ברדיפות של הנוצרים באימפריה הרומית

== נולדו ==
* מקסימיאנוס קיסר רומי ואוגוסטוס החלק המערבי של האימפריה (נפטר ב-310). (תאריך משוער)
* גלריוס קיסר רומא (תאריך משוער)
* קונסטנטיוס כלורוס, קיסר רומא ואבי קונסטנטינוס (תאריך משוער)
* ליקיסיוס קיסר רומא
* אריוס, כומר נוצרי ואבי האריאניזם

== נפטרו ==

== לוח שנה ==

==קישורים חיצוניים==
לוקיוס הראשון

לוקיוס הראשון (בלטינית: Lucius I; מת ב-5 במרץ 254) היה אפיפיור בין השנים 253 ו-254.
== חייו ==
לוקיוס עלה לכס האפיפיור בקיץ שנת 253, אחרי הגלייתו ומותו של האפיפיור הקודם, קורנליוס. דבר לא ידוע על חייו עד בחירתו. לפי "ספר האפיפיורים" הוא נולד ברומא ושם אביו היה פורפיריוס, אך לא ידוע מאין נשאב מידע זה. בעת עלותו לכס האפיפיור עדיין נרדפו הנוצרים וגם לוקיוס עצמו גורש מרומא, אך עם עלות הקיסר ולריאנוס לשלטון הותר לו לשוב לעיר, אירוע שקיפריאנוס מתאר כהתרחשות פלאית ומעודד את לוקיוס להמשיך בהתמודדות מול הנובטינים ונובטיוס, האפיפיור הנמשח השני בעיר. לוקיוס, כקודמו, נקט אף הוא גישה מתונה ביחס לנוצרים שהמירו דתם בעת הרדיפות ועתה שאפו לחזור לנצרות.

לפי "ספר האפיפיורים" מת לוקיוס מות קדושים כאשר ראשו נערף בתקופת הרדיפות של הקיסר ולריאנוס, אך אגדה זו מקורה בטעות. ידוע גם כי ולריאנוס גילה בתחילת כהונתו יחס אוהד לנוצרים והצו הראשון שלו נגד הנוצרים הופיע רק בשנת 257, הרבה אחרי מותו של לוקיוס. גם הסיפור כאילו הסמיך לוקיוס בדרך אל מותו את יורשו, סטפנוס הראשון הוא זיוף מאוחר יותר.

==קישורים חיצוניים==

* [http://www.newadvent.org/cathen/09411a.htm אנציקלופדיה קתולית]
* [http://www.newadvent.org/cathen/09411a.htm אנציקלופדיה קתולית]
* [http://www.ccel.org/fathers2/ANF-05/anf05-22.htm#P4632_1357965 קיפריאנוס, אגרות]
* אוסביוס, [http://www.ccel.org/ccel/schaff/npnf201.html היסטוריה של הכנסייה]
* 

קטגוריה:אפיפיורים איטלקים
קטגוריה:קדושים נוצרים
קטגוריה:אפיפיורים במאה ה-3
קטגוריה:נפטרים ב-254
בנימין מרדכי נבון

הרב בנימין מרדכי נבון (תקמ"ח, 1788 - ה' בטבת תרי"ב, 28 בדצמבר 1851) היה רב ומקובל ארץ-ישראלי.

==חייו==
נולד בירושלים, לאפרים נבון ממשפחת נבון הירושלמית, צאצא לרב יונה נבון (מחבר "נחפה בכסף" ו"גט מקושר") ולאמו אלישבע בת הרב חיים מונדובי. רעייתו הראשונה ובניהם נפטרו, אירוע שהותיר עליו רושם עז אשר מצא את ביטויו בספרו "בני בנימין וקרב איש" משנת תרל"ה (1875). בתקפ"ח (1828), נשא בנישואים שניים את אמו של הרב יעקב שאול אלישר, 4 שנים לאחר פטירת בעלה הראשון.

הרב נבון שימש ראב"ד בירושלים ועמד בראש כמה ישיבות בהן ישיבת המקובלים בית אל, ישיבת בית אהרון קצין (יחד עם קרובו, הראשון לציון הרב יהודה נבון), ישיבת חסד לאברהם ובנין שלמה.

בשנת תר"ט (1849) מונה לתפקיד עוזרו של הראשון לציון הרב יצחק קובו ולמעשה הועברו אליו הסמכויות המנהליות של הראשון לציון.

הרב נבון נפטר בירושלים ונקבר ב"חלקת הרבנים", בבית הקברות בהר הזיתים. לימים נקבר לצדו בנו החורג - הראשון לציון הרב יעקב שאול אלישר.

===יצירתו===
ספרו [https://beta.hebrewbooks.org/88 בני בנימין וקרב אי"ש] נדפס לראשונה על ידי הרב אלישר בשנת תרל"ה בצירוף תשובותיו שלו. בספר נדפסו גם תשובות מרבנים נוספים, ובהם הרב שמואל סלנט.

==לקריאה נוספת==
*משה דוד גאון, [http://www.hebrewbooks.org/pdfpager.aspx?req=36724&pgnum=458 יהודי המזרח בארץ ישראל, כרך שני], ירושלים תרצ"ח, עמ' 451-450

==קישורים חיצוניים==
* 
* 

==הערות שוליים==

קטגוריה:אנשי היישוב הוותיק ילידי ארץ ישראל
קטגוריה:רבנים אורתודוקסים
קטגוריה:רבנים ארץ-ישראלים
קטגוריה:יהודים הקבורים בהר הזיתים: חלקת הספרדים
בנימין
קטגוריה:ראשי ישיבת המקובלים בית אל
קטגוריה:אבות בתי דין
קטגוריה:נפטרים ב-1851
קטגוריה:אנשי היישוב הוותיק ילידי ארץ ישראל במאה ה-18
קטגוריה:יהודים בארץ ישראל במאה ה-19
בני היל

אלפרד הות'ורן "בני" היל (;) היה קומיקאי, שחקן וזמר בריטי. זכה לפרסום בעקבות סדרת הטלוויזיה שלו – המופע של בני היל.

== ביוגרפיה ==
בובת שעווה בדמותו של בני היל
מצבתו בסאות'המפטון
בני היל נולד להלן ולאלפרד הות'ורן בעיר סאות'המפטון. אביו וסבו היו שניהם ליצנים בקרקס.
לאחר שסיים את לימודיו בקולג' לבנים עבד כחלבן, מפעיל גשר, נהג ומתופף.

בשנת 1942, במהלך מלחמת העולם השנייה, גויס לצבא הבריטי והוכשר להיות מכונאי. הוא הוצב בנורמנדי ושימש כמכונאי וכמפעיל זרקור שם.

הוא זכה לדריסת רגל ראשונה בתעשיית הבידור כשהתמנה לעוזר מנהל במה, וכן החל לעבוד כקומיקאי – תחילה במועדונים קהילתיים ולאחר מכן במועדוני לילה ובתיאטראות. הוא שינה את שמו הפרטי ל"בני" כמחווה לקומיקאי האמריקאי ג'ק בני. הופעתו המקצועית הראשונה בפני קהל הייתה במופע משותף עם רג' ורני. לתפקיד ניסה להתקבל גם פיטר סלרס, שאז עדיין היה אלמוני.

הופעתו הראשונה בטלוויזיה הייתה בשנת 1949. בתחילת שנות החמישים ביצע מערכונים ברדיו. בשנת 1955 קיבל לראשונה תוכנית טלוויזיה משלו ב-BBC 1. הופעתו הראשונה בקולנוע הייתה בשנת 1956 בסרט ""

בשנת 1969 עבר מה-BBC לרשת השידור הבריטית Thames, ושם העלה לראשונה את סדרת המערכונים "המופע של בני היל" (The Benny Hill Show). הסדרה רצה עד שנת 1989, ושודרה ביותר ממאה מדינות. המערכונים, שלעיתים קרובות הכילו רמיזות מיניות, הביאו לידי ביטוי את כישרונו כאמן סלפסטיק, פנטומימה ופרודיה. היל מילא במערכונים אלו תפקידים שונים, בהחליפו תלבושות לעיתים קרובות. כל פרק בסדרה הסתיים בסצנת מרדף אשר צולם בהילוך מהיר, מלווה בנעימת יאקטי סאקס. בעקבות הצלחת הסדרה הפך היל עד מהרה לקומיקאי פופולרי מאוד. הוא זכה להערכה רבה בארצות הברית, ייתכן אף יותר מאשר בארץ מולדתו. בשנת 1991 הורדה התוכנית, בעקבות עלויות הפקה גבוהות של התוכנית ונתוני צפייה נמוכים. 

זמן מה לאחר שהוסרה תוכניתו החל היל לעבוד על סדרת תוכניות חדשה, שיועדה לטלוויזיה האמריקאית, בשם "סיבוב ההופעות הבינלאומי של בני היל" (Benny Hill's World Tour). אולם בשל מותו לא הופקו ממנה אלא פרקים ספורים.

היל היה גם זמר מוכשר, ושירו Ernie עמד בראש טבלת המצעדים הבריטית במשך מספר שבועות.

מאמצע שנות ה-80 התדרדר מצב בריאותו ורופאיו טענו שהוא חייב לרזות. הם אף המליצו לו לעבור ניתוח מעקפים בליבו, שהוא סירב לבצע.

היל לא נישא מעולם. 

בני היל מת ערירי ב-20 באפריל 1992 בדירתו שבלונדון, בגיל 68, קרוב לוודאי בשל התקף לב. גופתו נמצאה רק מספר ימים לאחר מותו. 
הונו, שהוערך ב-10 מיליון פאונד חולק בין שבעת אחייניו ואחייניותיו.

קברו בסאות'המפטון נפרץ על ידי גנבים לאחר שנפוצו שמועות על כך שנקבר עם תכשיטיו.

== פילמוגרפיה ==
=== תוכניות טלוויזיה ===
* Hi There (1949)
* The Service Show (1952)
* Show Case (1953)
* The Benny Hill Show (1969-1989)

=== סרטים ===
* Who Done It? (1956)
* Light Up the Sky (1960)
* אנשים מופלאים במכונות מעופפות (1965)
* צ'יטי צ'יטי בנג בנג (1968)
* הג'וב האיטלקי (1969)
* The Waiters (1969)
* The Best of Benny Hill (1974)

== קישורים חיצוניים ==

* 

* [http://www.runstop.de/ אתר המוקדש לפועלו של בני היל]
* [http://www.tnsf.ca/bennyhill/ אתר המוקדש לשיריו של בני היל]
* 

קטגוריה:קומיקאים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1924
קטגוריה:בריטים שנפטרו ב-1992
טיסה 214 של פאן אם

התרסקות טיסה 214 של פאן אמריקן אשר אירעה ב-8 בדצמבר 1963 הייתה האסון החמור ביותר שנגרם בשל ברק. המטוס, מדגם בואינג 707, המריא מנמל התעופה בסן חואן, פוארטו ריקו, לכיוון פילדלפיה, ועליו 73 נוסעים ו-8 אנשי צוות.

בשעה 20:58, מעל שמי מרילנד, פגע במטוס ברק שהצית את אדי מכל הדלק וגרם להתפוצצות. הצוות הספיק לשלוח הודעה שהמטוס יצא משליטה, לפני שנספה בהתרסקות יחד עם כל יתר הנוסעים.

עד לאסון זה רווחה האמונה שמטוסים חסינים מפני מכת ברק. הברק שהכה במטוס היה ככל נראה טעון חיובית, ולפיכך בעל עוצמה רבה יותר, בניגוד לברקים רגילים (95% מהמקרים) הטעונים שלילית .

בעקבות האסון חויבו כל המטוסים שטסים בתוך ארצות הברית להצטייד בהתקנים ללכידת ברקים.

==קישורים חיצוניים==

* 

==הערות שוליים==

פאן אם, 0214
פאן אם, 0214
פאן אם, 0214
פאן אם, 0214
פאן אם, 0214
קטגוריה:ברק